ሽመልስ የሚጫወትበት ፔትሮጀት ሲሸነፍ ፍቅሩ ተፈራ በህንድ እየተሳካለት አይደለም
በግብፅ ፕሪምየር ሊግ ዕሁድ በተደረገ የሰባተኛ ሳምንት ጨዋታ ኢትዮጵያዊው የአጥቂ አማካይ ሽመልስ በቀለ ፔትሮጀት በአረብ ኮንትራክተርስ 2-0 በተሸነፈበት ጨዋታ ለ81 ደቂቃዎች ተሰልፎ ተጫውቷል፡፡ የአረብ ኮንትራክተርስን የድል ግቦች መሃመድ ሳሚር 31ኛው ደቂቃ በፍፁም ቅጣት ምት እንዲሁም ጣሂር መሃመድ ጣሂር በ89ኛው ደቂቃ አስመዝግበዋል፡፡ የስዌዙ ክለብ ሽንፈቱን ተከትሎ በ5 ነጥብ 14ኛ ደረጃ ላይ ለመቀመጥ ተገዷል፡፡ፔትሮጀት አሰልጣኝ የሆነው የቀድሞ የፈርኦኖቹ ኮከብ አህመድ ሃሰን ከክለቡ የመባረር ዕድሉ እየሰፋ መምጣቱን ከግብፅ የሚወጡ መረጃዎች ይጠቁማሉ፡፡ አህመድ ሃሰን ክለቡን ለማሰልጠን የተስማማው ባሳለፍነው ክረምት ነበር፡፡የሌላው ኢትዮጵያዊ አጥቂ ዑመድ ኡኩሪ ክለብ የሆነው ኢኤንፒፒአይ አስዋንን 3-2 በማሸነፍ ደረጃውን ወደ 8ኛ አሳድጓል፡፡ በጨዋታው ላይ ዑመድ አልተሰለፈም፡፡